Ministru kabineta noteikumu projekta

**“Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” (turpmāk – noteikumu projekts) ir sagatavots saskaņā ar Atkritumu apsaimniekošanas likuma 24.panta pirmo daļu un 29.panta 1.,2., 3. un 4.punktu, lai Latvijas normatīvajos aktos pilnībā transponētu Eiropas Parlamenta un Padomes 2012.gada 4.jūlija Direktīvas 2012/19/ES par elektrisko un elektronisko iekārtu atkritumiem (turpmāk – direktīva 2012/19/ES)**.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz elektrisko un elektronisko iekārtu (turpmāk – EEI) kategorijas ir noteiktas Ministru kabineta 2011.gada 8.novembra noteikumos Nr.861 „Noteikumi par elektrisko un elektronisko iekārtu kategorijām un par prasībām elektrisko un elektronisko iekārtu marķēšanai un informācijas sniegšanai” (turpmāk – MK noteikumi Nr.861), savukārt prasības elektrisko un elektronisko iekārtu atkritumu (turpmāk - EEIA) apsaimniekošanai ir noteiktas Ministru kabineta 2011.gada 22.novembra noteikumos Nr.897 „Elektrisko un elektronisko iekārtu atkritumu apsaimniekošanas noteikumi” (turpmāk – MK noteikumi Nr.897). EEI ir videi kaitīgās preces atbilstoši Dabas resursu nodokļa likuma 6.pielikumam. EEI atkritumu apsaimniekošanā tiek īstenots ražotāja atbildības princips, t.i., EEI atkritumu savākšanu, reģenerāciju un apglabāšanu nodrošina šo EEI ražotājs. Jāatzīmē, ka ES direktīva 2002/96/EK paredz, ka ES dalībvalstīm ir jānodrošina, ka uz 1 iedzīvotāju gadā tiek savākti 4 kilogrami mājsaimniecības EEI atkritumu. Latvijā šis ES normatīvajā akta noteiktais mērķis netika sasniegts, uz 1 iedzīvotāju tika savākti aptuveni 2,1 kg EEIA, kas lielā mērā saistīts ar ekonomiskās krīzes atstāto iespaidu un sekām, jo samazinājusies iedzīvotāju pirktspēja. Rezultātā iedzīvotāji iegādājas daudz mazāk jaunas EEI, lietošanā esošās iekārtas lieto ilgāk, lieto daudz pārdomātāk un met ārā daudz retāk.  EEIA savākšanas sistēma ir izveidota visos atkritumu apsaimniekošanas reģionos. EEIA atkritumu tiek savākti VKP atkritumu savākšanas punktos, atkritumu savākšanas laukumos vai arī metāllūžņu savākšanas punktos. 2012.gada septembrī Latvijā darbojas 203 EEIA savākšanas vietas.  Savāktās EEIA tiek nogādātas EEIA pārstrādes iekārtās. Lielākā daļa savākto EEIA tiek pārstrādāti Latvijā, tomēr atsevišķi EEIA veidi tiek pārstrādāti citās ES valstīs (Lietuva, Vācija, Dānija).    Dati: Atkritumu apsaimniekošanas valsts plāns 2013.-2020.gadam.  Latvijas Administratīvo pārkāpumu kodeksa 75.3 panta pirmā daļa paredz, ka par normatīvajos aktos noteiktā speciālā marķējuma ar prasību savākt elektrisko un elektronisko iekārtu atkritumus atsevišķi no citiem atkritumiem nelietošanu elektriskajām un elektroniskajām iekārtām uzliek naudas sodu juridiskajām personām no trīssimt piecdesmit līdz tūkstoš četrsimt *euro*. Saskaņā ar Latvijas Administratīvo pārkāpumu kodeksa 231.panta pirmo daļu vides aizsardzības iestādes izskata lietas par administratīvajiem pārkāpumiem, kas paredzēti šā likuma 75.3 pantā.  Direktīva 2012/19/ES paredz, ka sākot ar 2018.gada 15.augustu direktīvas prasības attieksies uz visa veida EEI, kā arī mainīsies EEI klasificēšana. Ir arī noteikti EEI veidi, uz kuriem neattieksies direktīvas 2012/19/ES prasības.  Direktīva 2012/19/ES nosaka detālas prasības EEIA savākšanas apjomiem, nosakot mērķus, kuru sasniegšana dalībvalstīm jānodrošina līdz 2016.gada 1.janvārim, līdz 2018.gada 14.augustam un pēc 2018.gada 15.augusta. Direktīvā 2012/19/ES ir arī ietvertas papildus prasības EEIA pienācīgai apstrādei, kā arī noteikti stingrāki mērķi EEIA pārstrādei un reģenerācijai.  Izvērtējot MK noteikumos Nr.861 un Nr.897 ietverto regulējumu, Vides aizsardzības un reģionālās attīstības ministrija (turpmāk – VARAM) secināja, ka ir lietderīgi apvienot MK noteikumus Nr.861 un MK noteikumus Nr.897, tā kā noteikumos Nr.897 ir ietvertas atsauces uz EEI kategorijām. Ņemot vērā izdarāmo grozījumu apjomu Direktīvas 2012/19/ES normu transponēšanai, ir lietderīgi atcelt MK noteikumus Nr.861 un 897, un izdot jaunus Ministru kabineta noteikumus. Noteikumu projekts nosaka EEI kategorijas, paredzot, ka no 2018.gada 15.augusta noteikumi attieksies uz visa veida EEI. Noteikumu projektā ir iekļautas EEI marķēšanas prasības, kā arī prasības, kas jāievēro, sniedzot informāciju patērētājiem un iekārtu atkritumu apstrādes, atkārtotas izmantošanas, pārstrādes un reģenerācijas iekārtu operatoriem, kā arī prasības attiecībā uz sabiedrības un Eiropas Komisijas informēšanu. Noteikumu projektā ir reglamentētas iekārtu atkritumu savākšanas un apstrādes prasības, kā arī noteikti iekārtu atkritumu savākšanas, atkārtotas izmantošanas, pārstrādes un reģenerācijas apjomi un termiņi, un kārtība, kādā sniedzams ziņojums par šo darbu izpildi.  Noteikumu projekta 39.punkts nosaka, ka līdz 2015.gada 31.decembrim mājsaimniecības EEIA savākšanas apjomam gadā jābūt vismaz četriem kilogramiem iekārtu atkritumu uz iedzīvotāju. Ar šo noteikumu punktu tiek pārņemta Direktīvas 7.panta 1.punkta 3.rindkopa, kur noteikts, ka līdz 2015. gada 31. decembrim turpina piemērot prasību, ka dalītas atkritumu savākšanas apjoms no privātām mājsaimniecībām ir vidēji vismaz četri kilogrami EEIA uz iedzīvotāju gadā vai arī tāds pats EEIA apjoms kā svars, kas šajā dalībvalstī vidēji tika savākts trīs iepriekšējos gados – atkarībā no tā, kurš no šiem abiem rādītājiem ir lielāks. Atbilstoši Elektrisko un elektronisko iekārtu ražotāju reģistra sniegtajai informācijai, Latvijā uz vienu iedzīvotāju pēdējo trīs gadu laikā ir savākts šāds EEIA apjoms:   |  |  |  |  | | --- | --- | --- | --- | | Gads | Savāktie EEI atkritumi (tonnas) | Kg uz vienu iedzīvotāju | Iedzīvotāju skaits\* | | 2011.gads | 4641,07 | 2.25 | 2 074 605 | | 2012.gads | 4693,88 | 2.3 | 2 044 813 | | 2013.gads | 4053,38 | 2.0 | 2 023 825 |   Ja iepriekšējos trijos gados uz 1 iedzīvotāju gada laikā savāktais EEIA svars pārsniegtu 4 kilogramus, tad noteikumu projektā tiktu iekļauts attiecīgais rādītājs, kas pārsniedz 4 kilogramus. Tā kā Latvijā iepriekšējos trijos savāktais EEIA apjoms uz 1 iedzīvotāju ir mazāks nekā Direktīvas 2012/19/ES 7.panta 1.punkta 3.rindkopā noteiktais rādītājs – 4 kilogrami mājsaimniecības EEIA uz 1 iedzīvotāju, tad atbilstoši minētās direktīvas normas prasībām noteikumu projektā ir iekļauts EEIA savākšanas mērķis – 4 kilogrami mājsaimniecības EEIA uz 1 iedzīvotāju gadā, kas nav stingrāka prasība kā ir noteikts Direktīvā 2012/19/ES. Pie tam, pašreiz spēkā esošo MK noteikumu Nr.897 16.punktā ir noteikts, ka Mājsaimniecības elektrisko un elektronisko iekārtu atkritumu savākšanas apjomam gadā jābūt vismaz četriem kilogramiem atkritumu uz iedzīvotāju. Tādejādi laika posmā no noteikumu pieņemšanas brīža līdz 2015.gada 31.decembrim arī netiek noteiktas stingrākas prasības nekā pašreiz spēkā esošajos normatīvajos aktos. |
| 3. | Projekta izstrādē iesaistītās institūcijas | VARAM, Latvijas Vides aizsardzības fonda administrācija, biedrība „Latvijas Elektrotehnikas un elektronikas rūpniecības asociācija” (turpmāk – LETERA). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * EEI lietotāji – visi Latvijas iedzīvotāji; * 1199 elektrisko un elektronisko iekārtu ražotāji, kuri ir noslēguši līgumus ar videi kaitīgo preču atkritumu apsaimniekotājiem; * 6 videi kaitīgo preču atkritumu apsaimniekotāji, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm. |
| 2. | Tiesiskā regulējuma ietekme uz tautsaimniecību un administratīvo slogu | Informācija par iepriekšējos trijos gados tirgū laisto EEI apjomu, savākto un apsaimniekoto EEIA apjomu un EEIA apsaimniekošanas izmaksām:   |  |  |  |  |  | | --- | --- | --- | --- | --- | | Gads | Tirgū laistais EEI apjoms (tonnas) | Savāktie EEI atkritumi (tonnas) | % no gada laikā tirgū laistā apjoma | EEIA apsaimniekošanas  Izmaksas (euro) | | 2011. | 15747,134 | 4641,07 | 29.6 | 635 827 | | 2012. | 16817,575 | 4693,88 | 27.9 | 643 062 | | 2013. | 15787,556 | 4053,38 | 25,7 | 630 931 |   Lai varētu prognozēt tirgū laisto EEI apjomu, aprēķinu nolūkos pieņem, ka tirgū laistais EEI apjoms katru gadu palielināsies atbilstoši iekšzemes pieaugumam. Atbilstoši ziņojumam “Latvijas stabilitātes programma 2014.-2017.gadam” var pieņemt, ka iekšzemes kopprodukta pieaugums 2014., 2015., 2016.un 2017.gadā būs 4%. VARAM un tās pakļautībā esošo iestāžu rīcībā nav informācijas par elektrisko un elektronisko iekārtu atkritumu savākšanas un reģenerācijas aktuālajām izmaksām, tā kā šāda informācija atkritumu apsaimniekošanas komersantiem netiek pieprasīta. Tāpēc vidējās EEIA atkritumu apsaimniekošanas izmaksas tika aprēķinātas, izmantojot publiski pieejamo videi kaitīgo preču atkritumu apsaimniekotāju SIA „Zaļā Josta”(  <http://www.zalajosta.lv/lat/elektrisko_un_elektronisko_iekartu_apsaimniekosana/ka_klut_par_ligumpartneri_/>) un A/S „Latvijas Zaļais punkts”  (<http://www.zalais.lv/files/eei_tarifi_1_pielikums_eur.pdf>) mājas lapās sniegto informāciju. Veicot aprēķinus, tika noskaidrots, ka 1 kilograma EEIA apsaimniekošanas izmaksas ir 0,137 eiro (bez PVN). Nav sagaidāms, ka palielināsies EEIA apsaimniekošanas izmaksas, tomēr noteikumu projekta ieviešanas rezultātā ievērojami palielināsies apsaimniekoto EEIA apjoms.  Prognoze par tirgū laisto EEI apjomu pieaugumu un savācamajiem EEIA apjomiem   |  |  |  |  |  | | --- | --- | --- | --- | --- | | Gads | Tirgū laistais EEI apjoms (tonnas) | Iepriekšējos 3 gados tirgū laisto EEI vidējais svars (tonnas) | Savāktie EEIA apjomi (tonnas) | EEIA apsaimniekošanas izmaksas (euro), bez PVN | | 2013. | 15787,556 |  | 4053,38 | 630 931 | | 2014.\* | 15850,716 \* |  | 3962,679\* | 542 887\* | | 2015.\* | 16484,744\* |  | 4121,186\* | 546 602\* | | 2016.\* | 17 144,13\* | 16041\*  (2013.+2014.+2015./3) | 6496,61\* | 890 036\* |   Piezīme: \* - prognoze  Noteikumu projekta tiesiskais regulējums nemaina sabiedrības grupu un institūciju tiesības un pienākumus. Vienlaikus noteikumu projektā ir noteiktas prasības EEIA savākšanas mērķiem, kuri ir jāsasniedz līdz 2016.gada 1.janvārim, no 2016.gada 1.janvāra līdz 2021.gada 14.augustam un no 2021.gada 15.augusta. |
| 3. | Administratīvo izmaksu monetārs novērtējums | Noteikumu projekts šo jomu neskar, tā kā netiek ieviestas jaunas administratīvās procedūras. |
| 4. | Cita informācija | Nav. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Direktīva 2012/19/ES **(**OV L 197, 24.7.2012., 38. lpp.); |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| 1.tabula  Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | Direktīva 2012/19/ES **(**OV L 197, 24.7.2012., 38. lpp.) | | |
| A | B | C | D |
| 2.panta 1.daļas a)punkts | 36.punkts | Atbilst pilnībā. | Netiek noteiktas stingrākas prasības |
| 2.panta 1.daļas b)punkts | 36.punkts | Atbilst pilnībā. | Netiek noteiktas stingrākas prasības |
| 2.panta 2.daļa |  | Nav jāpārņem. | Attiecas uz direktīvas piemērošanas nosacījumiem |
| 2.panta 3.daļas a)punkts | 3.1.punkts | Atbilst pilnībā. | Netiek noteiktas stingrākas prasības |
| 2.panta 3.daļas b)punkts | 3.2.punkts | Atbilst pilnībā. | Netiek noteiktas stingrākas prasības |
| 2.panta 3.daļas c)punkts | 3.3.punkts | Atbilst pilnībā. | Netiek noteiktas stingrākas prasības |
| 2.panta 4.daļas a)punkts | 37.2.punkts | Atbilst pilnībā. | Netiek noteiktas stingrākas prasības |
| 2.panta 4.daļas b)punkts | 37.3.punkts | Atbilst pilnībā. | Netiek noteiktas stingrākas prasības |
| 2.panta 4.daļas c)punkts | 37.4.punkts | Atbilst pilnībā. | Netiek noteiktas stingrākas prasības |
| 2.panta 4.daļas d)punkts | 37.5.punkts | Atbilst pilnībā. | Netiek noteiktas stingrākas prasības |
| 2.panta 4.daļas e)punkts | 37.6.punkts | Atbilst pilnībā. | Netiek noteiktas stingrākas prasības |
| 2.panta 4.daļas f)punkts | 37.7.punkts | Atbilst pilnībā. | Netiek noteiktas stingrākas prasības |
| 2.panta 4.daļas g)punkts | 37.8.punkts | Atbilst pilnībā. | Netiek noteiktas stingrākas prasības |
| 2.panta 5.daļa |  | Nav jāpārņem | Attiecas uz Eiropas Komisijas pilnvarām |
| 3.panta 1.daļas b)punkts | 2.1.punkts | Atbilst pilnībā. | Netiek noteiktas stingrākas prasības |
| 3.panta 1.daļas c)punkts | 2.2.punkts | Atbilst pilnībā. | Netiek noteiktas stingrākas prasības |
| 3.panta 1.daļas d)punkts | 2.3.punkts | Atbilst pilnībā. | Netiek noteiktas stingrākas prasības |
| 3.panta 1.daļas l)punkts | 2.7.punkts | Atbilst pilnībā. | Netiek noteiktas stingrākas prasības |
| 3.panta 1.daļas m)punkts | 2.4.punkts | Atbilst pilnībā. | Netiek noteiktas stingrākas prasības |
| 3.panta 1.daļas n)punkts | 2.5.punkts | Atbilst pilnībā. | Netiek noteiktas stingrākas prasības |
| 3.panta 1.daļas o)punkts | 2.6.punkts | Atbilst pilnībā. | Netiek noteiktas stingrākas prasības |
| 5.panta 1.daļa | 8.punkts | Atbilst pilnībā. | Netiek noteiktas stingrākas prasības |
| 5.panta 2.daļas a)punkts | Direktīvas normas prasības pārņemtas Atkritumu apsaimniekošanas likuma 25.panta 1.daļa un Ministru kabineta 2009.gada 3.novembra noteikumi Nr.1294 **„Kārtība, kādā atbrīvo no dabas resursu nodokļa samaksas par videi kaitīgām precēm” 2.2.punkts.** | Netiks pārņemts ar noteikumu projektu. | Netiek noteiktas stingrākas prasības |
| 5.panta 2.daļas b)punkts | Direktīvas normas prasības pārņemtas Atkritumu apsaimniekošanas likuma 26.panta 4.daļā | Netiks pārņemts ar noteikumu projektu. | Netiek noteiktas stingrākas prasības |
| 5.panta 2.daļas c)punkts | Direktīvas normas prasības pārņemtas Atkritumu apsaimniekošanas likuma 26.panta 4.1 daļā | Netiks pārņemts ar noteikumu projektu. | Netiek noteiktas stingrākas prasības |
| 5.panta 2.daļas d)punkts | Direktīvas normas prasības pārņemtas Dabas resursu nodokļa likuma 9.panta 1.daļā | Netiks pārņemts ar noteikumu projektu. | Netiek noteiktas stingrākas prasības |
| 5.panta 2.daļas e)punkts | 10.punkts | Atbilst pilnībā. | Netiek noteiktas stingrākas prasības |
| 5.panta 3.daļa | Direktīvas normas prasības pārņemtas ar Dabas resursu nodokļa likuma 9.panta 1.daļu | Netiks pārņemts ar noteikumu projektu. | Netiek noteiktas stingrākas prasības |
| 5.panta 4.daļa |  | Nav pārņemts | Direktīvas normā ietvertā rīcības brīvība dalībvalstīm nav izmantota. |
| 5.panta 5.daļa | Direktīvas normas prasības pārņemtas Atkritumu apsaimniekošanas likuma 26.panta 1.daļā. | Netiks pārņemts ar noteikumu projektu. | Netiek noteiktas stingrākas prasības |
| 6.panta 1.daļa | Atkritumu apsaimniekošanas likuma 26.panta 6.daļa | Atbilst pilnībā | Netiek noteiktas stingrākas prasības |
| 6.panta 2.daļa | 9.punkts | Atbilst pilnībā. | Netiek noteiktas stingrākas prasības |
| 7.panta 1.daļas 1.rindkopa | 40.1.punkts | Atbilst pilnībā. | Netiek noteiktas stingrākas prasības |
| 7.panta 1.daļas 2.rindkopa | 40.2.punkts | Atbilst pilnībā. | Netiek noteiktas stingrākas prasības |
| 7.panta 1.daļas 3.rindkopa | 39.punkts | Atbilst pilnībā. | Netiek noteiktas stingrākas prasības |
| 7.panta 1.daļas 4.rindkopa |  | Nav pārņemts. | Direktīvas normā ietvertā rīcības brīvība dalībvalstīm nav izmantota. |
| 7.panta 2.daļa | 32.punkts | Atbilst pilnībā. | Netiek noteiktas stingrākas prasības |
| 7.panta 3.daļa | 40.punkts | Atbilst pilnībā. | Netiek noteiktas stingrākas prasības |
| 7.panta 4.daļa |  | Nav jāpārņem | Attiecas uz Eiropas Komisijas pilnvarām |
| 7.panta 5.daļa |  | Nav jāpārņem | Attiecas uz Eiropas Komisijas pilnvarām |
| 7.panta 6.daļa |  | Nav jāpārņem | Attiecas uz Eiropas Komisijas pilnvarām |
| 7.panta 7.daļa |  | Nav jāpārņem | Attiecas uz Eiropas Komisijas pilnvarām |
| 8.panta 1.daļa | 8.punkts | Atbilst pilnībā. | Netiek noteiktas stingrākas prasības |
| 8.panta 2.daļa | 13.punkts | Atbilst pilnībā. | Netiek noteiktas stingrākas prasības |
| 8.panta 3.daļa | 24.punkts,  Atkritumu apsaimniekošanas likuma 26.panta 1.daļa | Atbilst pilnībā. | Netiek noteiktas stingrākas prasības |
| 8.panta 4.daļa |  | Nav jāpārņem | Attiecas uz Eiropas Komisijas pilnvarām |
| 8.panta 5.daļa |  | Nav jāpārņem | Attiecas uz Eiropas Komisijas pilnvarām. Direktīvas normā ietvertā rīcības brīvība dalībvalstīm nav izmantota. |
| 8.panta 6.daļa | Direktīvas normas prasības pārņemtas Ministru kabineta 2006.gada 31.janvāra noteikumu Nr.101 „Latvijas vides aizsardzības fonda padomes nolikums” 4.14.punktā | Netiks pārņemts ar noteikumu projektu. | Netiek noteiktas stingrākas prasības |
| 10.panta 1.daļa | 28.punkts | Atbilst pilnībā. | Netiek noteiktas stingrākas prasības |
| 10.panta 2.daļa | 28.punkts | Atbilst pilnībā. | Netiek noteiktas stingrākas prasības |
| 10.panta 3.daļa |  | Nav jāpārņem | Attiecas uz Eiropas Komisijas pilnvarām |
| 11.panta 1.daļa | 24.punkts, 4.pielikums | Atbilst pilnībā. | Netiek noteiktas stingrākas prasības |
| 11.panta 2.daļa | 25.punkts | Atbilst pilnībā. | Netiek noteiktas stingrākas prasības |
| 11.panta 3.daļa |  | Nav jāpārņem | Attiecas uz Eiropas Komisijas pilnvarām |
| 11.panta 4.daļas 1.ridnkopa | 27.punkts | Atbilst pilnībā. | Netiek noteiktas stingrākas prasības |
| 11.panta 4.daļas 2.rindkopa | 27.punkts | Atbilst pilnībā. | Netiek noteiktas stingrākas prasības |
| 11.panta 5.daļa | Direktīvas normas prasības pārņemtas Ministru kabineta 2006.gada 31.janvāra noteikumu Nr.101 „Latvijas vides aizsardzības fonda padomes nolikums” 4.15.punktā | Netiks pārņemts ar noteikumu projektu. | Netiek noteiktas stingrākas prasības |
| 11.panta 6.daļa |  | Nav jāpārņem | Attiecas uz Eiropas Komisijas pilnvarām |
| 14.panta 1.daļa | Direktīvas normas prasības pārņemtas Atkritumu apsaimniekošanas likuma 27.panta 4.daļā | Netiks pārņemts ar noteikumu projektu. | Netiek noteiktas stingrākas prasības |
| 14.panta 2.daļas a)punkts | 5.1.punkts | Atbilst pilnībā. | Netiek noteiktas stingrākas prasības |
| 14.panta 2.daļas b)punkts | 4.punkts | Atbilst pilnībā. | Netiek noteiktas stingrākas prasības |
| 14.panta 2.daļas c)punkts | 5.2.punkts | Atbilst pilnībā. | Netiek noteiktas stingrākas prasības |
| 14.panta 2.daļas d)punkts | 5.3.punkts | Atbilst pilnībā. | Netiek noteiktas stingrākas prasības |
| 14.panta 2.daļas e)punkts | 5.4.punkts | Atbilst pilnībā. | Netiek noteiktas stingrākas prasības |
| 14.panta 3.daļa | Direktīvas normas prasības pārņemtas Ministru kabineta 2009.gada 3.novembra noteikumi Nr.1294 **„Kārtība, kādā atbrīvo no dabas resursu nodokļa samaksas par videi kaitīgām precēm” 2.punktā** | Netiks pārņemts ar noteikumu projektu. | Netiek noteiktas stingrākas prasības |
| 14.panta 4.daļa | 6.punkts | Atbilst pilnībā. | Netiek noteiktas stingrākas prasības |
| 14.panta 5.daļa | 5.punkts | Atbilst pilnībā. | Ir izmantota Direktīvas normā ietvertā rīcības brīvība noteikt stingrākas prasības. |
| 15.panta 1.daļa | 7.punkts | Atbilst pilnībā. | Netiek noteiktas stingrākas prasības |
| 15.panta 2.daļa | 6.punkts, 3.pielikums | Atbilst pilnībā. | Netiek noteiktas stingrākas prasības |
| 16.panta 1.daļa | Direktīvas normas prasības pārņemtas Ministru kabineta 2011.gada 26.aprīļa noteikumos Nr.323 **„Noteikumi par elektrisko un elektronisko iekārtu ražotāju un bateriju vai akumulatoru ražotāju reģistrācijas kārtību un samaksu par datu uzturēšanu”** | Netiks pārņemts ar noteikumu projektu. | Netiek noteiktas stingrākas prasības. |
| 16.panta 2.daļa | Direktīvas normas prasības pārņemtas Ministru kabineta 2011.gada 26.aprīļa noteikumos Nr.323 **„Noteikumi par elektrisko un elektronisko iekārtu ražotāju un bateriju vai akumulatoru ražotāju reģistrācijas kārtību un samaksu par datu uzturēšanu”** | Netiks pārņemts ar noteikumu projektu. | Netiek noteiktas stingrākas prasības. |
| 16.panta 3.daļa |  | Nav jāpārņem | Attiecas uz Eiropas Komisijas pilnvarām |
| 16.panta 4.daļa | 32.punkts | Atbilst pilnībā. | Netiek noteiktas stingrākas prasības |
| 16.panta 5.daļa | 33.punkts | Atbilst pilnībā. | Netiek noteiktas stingrākas prasības |
| 18.pants | 34.punkts | Atbilst pilnībā. | Netiek noteiktas stingrākas prasības |
| 1.pielikums | 1.pielikums | Atbilst pilnībā. | Netiek noteiktas stingrākas prasības |
| 2.pielikums | 1.pielikums | Atbilst pilnībā. | Netiek noteiktas stingrākas prasības |
| 3.pielikums | 2.pielikums | Atbilst pilnībā. | Netiek noteiktas stingrākas prasības |
| 4.pielikums | 2.pielikums | Atbilst pilnībā. | Netiek noteiktas stingrākas prasības |
| 5.pielikums | 4.pielikums | Atbilst pilnībā. | Netiek noteiktas stingrākas prasības |
| 7.pielikums | 16.punkts | Atbilst pilnībā. | Netiek noteiktas stingrākas prasības |
| 8.pielikuma 1.daļa | 14.punkts | Atbilst pilnībā. | Netiek noteiktas stingrākas prasības |
| 8.pielikuma 2.daļa | 15.punkts | Atbilst pilnībā. | Netiek noteiktas stingrākas prasības |
| 9.pielikums | 3.pielikums | Atbilst pilnībā. | Netiek noteiktas stingrākas prasības |

|  |  |  |  |
| --- | --- | --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Nav izmantota direktīvas 2012/19/ES 2.daļas pēdējā rindkopā noteiktā rīcības brīvība dalībvalstīm noteikt papildus prasības tādu EEIA apsaimniekošanai, kas nesatur būtiskus komponentus vai satur citus atkritumus, kas nav EEIA, tā kā minēto iekārtu atkritumus ir nepieciešams savākt un apsaimniekot, lai izpildītu direktīvā 2012/19/ES noteiktos EEIA savākšanas mērķus.  Direktīvas 2012/19/ES 5.panta 4.daļā ietvertā rīcības brīvība dalībvalstīm noteikt dalīti savākto EEIA turpmāko nodošanu ražotājiem nav pārņemta, tā kā šāda prasība neatbilst Latvijas normatīvo aktu sistēmai.  Direktīvas 2012/19/ES 7.panta 1.daļas 4.rindkopā ietvertā rīcības brīvība dalībvalstīm noteikt ambiciozākus EEIA savākšanas mērķus nekā direktīvā nav pārņemta, tā kā Latvijai Direktīvas 2012/19/ES 7.panta 3.daļā ir noteikti pārejas noteikumi EEIA savākšanas mērķu sasniegšanā.  Direktīvas 2012/19/ES 8.panta 5.daļā ietvertā rīcības brīvība dalībvalstīm noteikt minimālos kvalitātes standartus EEIA apstrādei nav pārņemta Latvijas normatīvajos aktos, tā kā šādu standartu izstrāde nav lietderīga, ņemot vērā pilnvarojumu Eiropas Komisijai pieņemt šādus standartus.  Direktīvas 2012/19/ES 14.panta 5.daļas prasības ir pārņemtas Latvijas normatīvajos aktos, tā kā attiecīgajai informācijai ir jābūt iekļautai EEI lietošanas instrukcijās, jo tikai tādā veidā būs iespējams pārliecināties, ka patērētājs šo informāciju ir saņēmis. Ja ekonomiskais operators būs izvēlējies sniegt informāciju tikai savā mājaslapā, būs liela daļa patērētāju, kas to nesaņems, ņemot vērā, ka interneta pakalpojumi nav pieejami visām patērētāju grupām. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. |
| Cita informācija | Informācija par Direktīvas 2012/19/ES pārējo normu transponēšanu ir pieejama <http://www.mk.gov.lv/doc/2005/VARAMANOT_111113_AAL.2824.DOC>  Direktīvas 2012/19/ES 5. panta otrās daļas e) punkta pirmais teikums pieļauj iespēju operatoram atteikties pieņemt tādus iekārtu atkritumus, kas piesārņojuma dēļ apdraud personāla drošību un veselību. Savukārt minētās normas otrais teikums nosaka, ka dalībvalstīm ir jānosaka specifiskas apsaimniekošanas prasības šādiem iekārtu atkritumiem. VARAM ieskatā netiek noteiktas stingrākas prasības nekā direktīvā, jo no minētās normas izriet pienākums noteikt jebkādas specifiskas prasības attiecīgo atkritumu apsaimniekošanai.  Noteikumu projekta 39.punkts nosaka, ka līdz 2015.gada 31.decembrim mājsaimniecības EEIA savākšanas apjomam gadā jābūt vismaz četriem kilogramiem iekārtu atkritumu uz iedzīvotāju. Ar šo noteikumu punktu tiek pārņemta Direktīvas 7.panta 1.punkta 3.rindkopa, kur noteikts, ka līdz 2015. gada 31. decembrim turpina piemērot prasību, ka dalītas atkritumu savākšanas apjoms no privātām mājsaimniecībām ir vidēji vismaz četri kilogrami EEIA uz iedzīvotāju gadā vai arī tāds pats EEIA apjoms kā svars, kas šajā dalībvalstī vidēji tika savākts trīs iepriekšējos gados – atkarībā no tā, kurš no šiem abiem rādītājiem ir lielāks. Atbilstoši Elektrisko un elektronisko iekārtu ražotāju reģistra sniegtajai informācijai, Latvijā uz vienu iedzīvotāju pēdējo trīs gadu laikā ir savākts šāds EEIA apjoms:   |  |  |  |  | | --- | --- | --- | --- | | Gads | Savāktie EEI atkritumi (tonnas) | Kg uz vienu iedzīvotāju | Iedzīvotāju skaits\* | | 2011.gads | 4641,07 | 2.25 | 2 074 605 | | 2012.gads | 4693,88 | 2.3 | 2 044 813 | | 2013.gads | 4053,38 | 2.0 | 2 023 825 |   Ja iepriekšējos trijos gados uz 1 iedzīvotāju gada laikā savāktais EEIA svars pārsniegtu 4 kilogramus, tad noteikumu projektā tiktu iekļauts attiecīgais rādītājs, kas pārsniedz 4 kilogramus. Tā kā Latvijā iepriekšējos trijos savāktais EEIA apjoms uz 1 iedzīvotāju ir mazāks nekā Direktīvas 2012/19/ES 7.panta 1.punkta 3.rindkopā noteiktais rādītājs – 4 kilogrami mājsaimniecības EEIA uz 1 iedzīvotāju, tad atbilstoši minētās direktīvas normas prasībām noteikumu projektā ir iekļauts EEIA savākšanas mērķis – 4 kilogrami mājsaimniecības EEIA uz 1 iedzīvotāju gadā, kas nav stingrāka prasība kā ir noteikts Direktīvā 2012/19/ES. Pie tam, pašreiz spēkā esošo MK noteikumu Nr.897 16.punktā ir noteikts, ka Mājsaimniecības elektrisko un elektronisko iekārtu atkritumu savākšanas apjomam gadā jābūt vismaz četriem kilogramiem atkritumu uz iedzīvotāju. Tādejādi laika posmā no noteikumu pieņemšanas brīža līdz 2016.gada 1.janvārim arī netiek noteiktas stingrākas prasības nekā pašreiz spēkā esošajos normatīvajos aktos. | | |

|  |
| --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 2014.gada 10.aprīļa ir pieejams VARAM mājas lapā [www.varam.gov.lv](http://www.varam.gov.lv), līdz ar to ieinteresētajām personām bija iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē | LETERA 2014.gada 6.maija vēstulē Nr.3-2/12e ir sniegusi priekšlikumus par noteikumu projektu. Izteiktie priekšlikumi ir ņemti vērā. |
| 3. | Sabiedrības līdzdalības rezultāti | Saņemtie priekšlikumi pēc izvērtēšanas ir ņemti vērā. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM, Valsts vides dienests, LETERA. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.  Nav paredzēta jauno institūciju izveide/likvidēšana/reorganizēšana |
| 3. | Cita informācija | Nav. |

**Anotācijas III un IV sadaļa -** projekts šo jomu neskar.

Vides aizsardzības un

reģionālās attīstības ministrs R.Naudiņš

Iesniedzējs:

Vides aizsardzības un

reģionālās attīstības ministrs R.Naudiņš

Vīza:

Valsts sekretārs G.Puķītis

18.06.2014., 14:25

3196

I.Doniņa

67026515; [ilze.donina@varam.gov.lv](mailto:ilze.donina@varam.gov.lv)